 Mudane Cabdiraxmaan Cabdilaahi Ismaaciil Saylici, waxa uu si gaar ah uga warramay dhibaatada ugu daran ee haysata dadkii ka badbaaday dhibaatadii roobabku sababeen, waxaana uu hoosta ka xarriiqay inay hoy laaantu tahay dhibka ugu daran ee dadkaas haysata, isaga oo ka xog warramay dedaallada ilaa haatan xukuumaddu qaadday iyo baaxadda gargaarro dibadeed oo hor dhacoodu ka yimi dalka Imaaraadka Carabta, waxaana uu yidhi, Dadkaa dhibaataysan baahida cuntada waxa kaga daran baahida hoyga, dadkii jilicsanaa, haweenkii iyo carruurtiiba bannaan bay fadhiyaan, gurmad degdeg ahna waa loo baahan yahay, qof kasta oo maanta Ilaahay wax siiyey. 